stanford-oval/wikipedia huggingface dataset:
ועדת הכללים והניהול של הסנאט של ארצות הברית
סמכויות

בהתאם לתקנה XXV של הסנאט של ארצות הברית, כל החקיקה, ההודעות, העצומות, האזכורים והעניינים האחרים המוצעים בעיקר הנושאים הבאים מופנים לוועדת הכללים של הסנאט:
מינהל משרדי הסנאט ואגף הסנאט של הקפיטול;
כללים ותקנות הסנאט;
מלחמה בשחיתות;
ניהול וסידור מערכות הבחירות הפדרליות;
משרד הדפוס הממשלתי, והדפסה ותיקון רשומת הקונגרס, כמו גם עניינים שנקבעו תחת כלל XI;
ניהול ישיבות הקונגרס והשתתפות החברים;
תשלום כספי מהקופה הארעית של הסנאט או יצירת חוב על גביה (אלא שכל החלטה הנוגעת לעניין מהותי שבסמכותה של כל ועדה קבועה אחרת בסנאט תועבר תחילה לוועדה כזו);
סדר הירושה של נשיא ארצות הברית;
רכישת ספרים וכתבי יד והקמת אנדרטאות לזכר אישים;
ספריית הסנאט ויצירות אמנות במשרדי הקפיטול בכלל והסנאט בפרט לרבות פסלים, תמונות ויצירות אמנות אחרות;
שירותים בסנאט, כולל מזנון הסנאט, בנייני קומפלקס הקפיטול של ארצות הברית, ספריית הקונגרס, הגן הבוטני של ארצות הברית, סמית'סוניאן.
הערות שוליים

↑  Purpose and Jurisdiction (Taken from the Standing Rules of the Senate: Rule 25.1.n)
| --- | --- |
בקרת זהויות :  NLI: 987007601309905171  BnF: cb11863701x (data)  LCCN: n79125216  NLA: 35565924  SUDOC: 114299900  VIAF: 151261411   WorldCat (עם VIAF): 151261411 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
קים אור אזולאי

| --- | --- |

 לידה:  27 בספטמבר 2002 (בת 22) כ"א בתשרי ה'תשס"ג ראשון לציון, ישראל ישראל 
 שם לידה:  קים אזולאי
 מדינה:  ישראל 
 תקופת הפעילות:  מ-2013
 בן זוג:  יפתח זיו
 פרופיל ב-IMDb
 
קים אור אזולאי (נולדה ב-27 בספטמבר 2002) היא שחקנית, מנחת טלוויזיה, ומעצבת אופנה ישראלית.
ביוגרפיה

נולדה בשם קים אזולאי לאבא ממוצא מרוקאי ואמא ממוצא רוסי בראשון לציון, אך גדלה בבת-ים. כשהייתה בת 12, שבו להתגורר בראשון לציון.
את שמה האמצעי אור קיבלה מרב שנכח בבריתה שלה. למדה בבית הספר התיכון מקיף י"א ראשונים שבעיר הולדתה. שיפרה והשלימה בגרויות גם אקסטרנית בתיכון הפרטי של רועי קריב.
באוקטובר 2020 התגייסה כחיילת של חיל החינוך, ושובצה במחלקת הפקות בתיאטרון צה"ל, והשתחררה לאחר כשנתיים באוקטובר 2022, לאחר ששירתה על תקן אמן פעיל.
למדה משחק אצל השחקן עופר חיון.
קריירה

בשנת 2013 השתתפה בעונה הראשונה של תוכנית המציאות "הבנים והבנות" בערוץ הילדים והעפילה לגמר.
שנתיים לאחר מכן, השתתפה בתוכנית הטלוויזיה "המתבגרים", דוקו עבור ילדים ונוער שעוסקת בחינוך מיני ובגיל ההתבגרות ששודרה בערוץ הילדים. בשנת 2017 השתתפה כאורחת ב"טין ניק סטנדאפ שואו", והנחתה את "אונליין" לצד כוכבי נוער נוספים. בקיץ אותה שנה הוציאה ביחד עם עומר חזן קולקציית קפסולה בעיצובה ברשת הבגדים הישראלית TNT.
בפברואר 2018 החלה את קריירת המשחק שלה כשגילמה את דמותה של גילי בסדרה "ככה זה" של yes. בהמשך השנה, גילמה את דמותה של קים ביטון בסדרה "יש לה את זה".
ביוני 2018 השתתפה בסדרת הרשת "אינסטה בייב". בהמשך אותה השנה, השתתפה בסדרת הנוער "אילת", בה גילמה את דמותה של נועה בן שושן, ביתו של בעל המלון ו"אושיית רשת" בעלת מותג אופנה. בהמשך התארחה בסדרה "אחותי קפצה כיתה" והחלה לשמש כפרנזטורית של חברת הסלולר סמסונג ושל חברת האיפור הבינלאומית MAC.
באפריל 2019 החלו שידורי הסדרה "אמא מביכה" בערוץ זום ששודרה גם ב-yes שם גילמה את אבישג, האחות הבכורה במשפחה. בנובמבר אותה שנה החלו שידורי הגרסה המחודשת ל"בצפר" בכיכובה. היא השתתפה במחזמר "כמו גדולים" המבוסס על קלטת הילדים המשלבת את שיריו של אריק איינשטיין. כמו כן, לקראת סוף 2019 החלה לשמש כפרזנטורית לחברה האקססוריז הישראלי TOPTEN, ולהנחות את תוכנית האירוח לנוער "הקומה האחרונה" בערוץ TeenNick.
בפברואר 2020 החלה לגלם את דמותה של ניקי בסדרה "ספיידרז", עליה גם קיבלה מועמדות בתחרות פרסי הטלוויזיה לילדים ולנוער. באוגוסט 2020 החלה לגלם את דמותה של לי-פס בסדרה "מחנה אבא". בספטמבר 2020 החלה לגלם את תותי בעונה החמישית של הסדרה "כפולה" בכיכובה של נועה קירל.
שימשה כשגרירת מותג של חברת האופנה האיטלקית FILA בישראל, כשלפני כן שיתפה פעולה במשך כחמש שנים עם המתחרה הגרמנית אדידס.
בנובמבר 2020 השתתפה בתוכנית "נינג'ה ישראל" בקשת 12, כשדרית קווים אורחת.
באפריל 2021, החלה לגלם את דמותה של זיו בסדרה "מקיף מילאנו" בערוץ כאן חינוכית.
בנוסף ב-2021 השתתפה במסלול ה-VIP באודישנים לתוכנית "משחקי השף" ברשת 13. גילמה את הודיה בסדרה מנגן ושר.
קולקציית בגדים וכובעים בעיצובה נמכרת באתר האופנה הישראלי Terminal X.
בשנת 2021 שיחקה קים אור אזולאי ב״SKY HIGH פסטיגל״ בתור הילדה של דמות שגילם רן דנקר.
בשנת 2022 שיחקה קים בסרט "הסיפור שלנו" גילמה שם את קים הזמרת המצליחה בארץ.
בנובמבר 2022 התארחה קים בסדרה "גדול עלינו" בערוץ Zoom.
בשנת 2023 היא התחילה לשחק בעונה השנייה של הסדרה "מלכת היופי של ירושלים" מבית yes, בתפקיד עמליה. באותה שנה השתתפה בתוכנית המציאות "רוקדים עם כוכבים" לצידו של עידן אטיאס והגיעה למקום הרביעי בחצי הגמר. בשנת 2023 שיחקה בסדרה "פול ספיד". באותה שנה שיחקה גם בתפקיד ראשי בסרט "לרוץ על החול", בתור נטע. באותה שנה דגמנה באמריקן איגל את קולקציית הג'ינסים החדשה.
בשנת 2024 הופיעה בעונה השלישית של סדרת הטלוויזיה "מנאייכ" המשודרת בכאן 11, בתפקיד שירה הראל, בתו של ברק הראל המגולם על ידי עמוס תמם. באותה שנה שיחקה בסדרה "ספין" מבית HOT, בתפקיד ראשי בתור אמילי אמסלם. באותה שנה הפכה לפרזנטורית של מותג הסבונים נקה 7.
חיים אישיים

מאז 2022 היא מתגוררת בתל אביב ביחד עם הכדורסלן יפתח זיו, עמו היא בזוגיות מאז 2020. בנובמבר 2024 השניים התארסו.
בספטמבר 2021 עברה תאונת אופנוע ים, שגרמה לה למספר שברי דחיסה בעמוד השדרה.
פילמוגרפיה

| שנה> קולנוע | שם> קולנוע | דמות> קולנוע | הערות> קולנוע |
| --- | --- | --- | --- |
| 2019 | פלא של פארק | שאנון | דיבוב |
| 2022 | הסיפור שלנו | קים | סרט קולנוע |
| 2023 | לרוץ על החול | נטע קמינסקי | סרט קולנוע |
טלוויזיה
| 2013 | הבנים והבנות | — | משתתפת; תוכנית טלוויזיה בערוץ הילדים |
| 2015 | המתבגרים | — | משתתפת; תוכנית טלוויזיה בערוץ הילדים |
| 2017 | טין ניק סטנדאפ שואו | — | מנחה אורחת |
| 2017 | אונליין | — | מנחה; תוכנית טלוויזיה בערוץ הילדים |
| 2018 | אחותי קפצה כיתה | בתפקיד עצמה | תפקיד אורח |
| 2018 | יש לה את זה | קים ביטון | תפקיד אורח |
| 2018 | אילת | נועה בן שושן | סדרת טלוויזיה של HOT וערוץ הילדים |
| 2018–2020 | ככה זה | גילי | סדרת טלוויזיה של Yes |
| 2019 | אמא מביכה | אבישג | סדרת טלוויזיה של Yes וזום |
| 2019 | בצפר | דנה אבקסיס | סדרת טלוויזיה של TeenNick |
| 2019–2020 | הקומה האחרונה | — | מנחה; תוכנית טלוויזיה של TeenNick |
| 2020–2022 | ספיידרז | ניקי פישר | סדרת טלוויזיה של HOT ו-TeenNick |
| 2020 | מחנה אבא | לי-פס לזר | סדרת טלוויזיה של KidZ ו-Yes |
| 2020 | כפולה | תותי | סדרת טלוויזיה של KidZ |
| 2020 | זורמים | קים | סדרת טלוויזיה של TeenNick |
| 2021–2024 | מקיף מילאנו | זיו כץ | סדרת טלוויזיה של כאן חינוכית |
| 2021 | מנגן ושר | הודיה חדד | סדרת טלוויזיה של Yes |
| 2022 | גדול עלינו | בתפקיד עצמה | תפקיד אורח |
| 2023 | מלכת היופי של ירושלים | עמליה | סדרת טלוויזיה של Yes |
| 2023 | רוקדים עם כוכבים | — | מתמודדת עונה 2 |
| 2024 | מנאייכ | שירה הראל | תפקיד ראשי; עונה שלישית |
| 2024 | ספין | אמילי אמסלם | תפקיד ראשי |
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2017 | פרסי נבחרי השנה של פרוגי | אייקון האופנה | קים אור אזולאי | זכייה |
| 2018 | פרסי נבחרי השנה של פרוגי | שחקנית אהובה בסדרת נוער | אילת, אינסטה בייב | זכייה |
| 2018 | פרסי נבחרי השנה של פרוגי | פאשניסטת הרשת של השנה | קים אור אזולאי | זכייה |
| 2019 | פרסי נבחרי השנה של פרוגי | פאשניסט/ת השנה | קים אור אזולאי | זכייה |
| 2020 | פרסי נבחרי השנה של פרוגי | פאשניסט/ת השנה | קים אור אזולאי | זכייה |
| 2020 | פרסי נבחרי השנה של פרוגי | שחקנית ראשית בסדרת דרמה | ספיידרז, כפולה, מחנה אבא, בצפר | זכייה |
| 2021 | פרסי נבחרי השנה של פרוגי | שחקנית ראשית בסדרת נוער | קים אור אזולאי | זכייה |
| 2021 | פרסי נבחרי השנה של פרוגי | פאשניסט/ת השנה | קים אור אזולאי | זכייה |
| 2021 | פרסי הטלוויזיה לילדים ולנוער | השחקנית הטובה ביותר בסדרת דרמה | ספיידרז | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | מקיף מילאנו, ספיידרז | זכייה |
| 2022 | פרסי נבחרי השנה של פרוגי | זוג השנה | קים אור אזולאי ויפתח זיו | מועמדות |
| 2022 | פרסי נבחרי השנה של פרוגי | פאשניסט/ת השנה | קים אור אזולאי | זכייה |
הערות שוליים

1 2 3 4 5 6 7 8 9 10  שיר זיו, אזולאי אימפריה: הזינוק המטאורי של נסיכת האינסטגרם, באתר ישראל היום, 1 באוקטובר 2020
1 2 3 4 5  לירון שמם, ‏תראי איך העולם התהפך. פעם לא רצו לראות את מי שבא עם עוקבים, באתר ‏מאקו‏, 15 בספטמבר 2022
↑  הפכו לשלישייה? קים אור אזולאי מצטרפת לאסי רותם, באתר מעריב אונליין, 18 ביוני 2020
↑  "חדשות אופנה: הכובעים של קים" באתר סלונה(הקישור אינו פעיל, 19.7.2021)
↑  יוני פרוים, מתנה לגיל 22: קים אור אזולאי מאורסת, במדור "פנאי פלוס" באתר ynet‏, 19 בנובמבר 2024
| 0 | 1 | 2 |
| --- | --- | --- |
| 2017: דנה לב (כדברא) | פרסי נבחרי השנה של פרוגי - שחקנית אהובה בסדרת נוער  2018: קים אור אזולאי (אילת, אינסטה בייב) | 2019-2020: ריף נאמן (כפולה) |
| 0 | 1 | 2 |
| --- | --- | --- |
| הקודם: 2019: גאיה גור אריה (נעלמים) | פרסי נבחרי השנה של פרוגי – שחקנית ראשית בסדרת נוער  2020: קים אור אזולאי (ספיידרז, כפולה, מחנה אבא, בצפר)   2021: קים אור אזולאי (מקיף מילאנו) | הבא: 2022: נאיה בינשטוק (פלמ"ח, מקיף מילאנו, גולדה ומאיר) |
| 0 | 1 | 2 |
| --- | --- | --- |
| הקודם: :2016 קיילי ג'נר | פרסי נבחרי השנה של פרוגי – פאשניסט/ת השנה  2017–2022: קים אור אזולאי | הבא: |
כפיר אפשטיין

| --- | --- |
כפיר אפשטיין, 3 בפברואר 2015
כפיר אפשטיין, 3 בפברואר 2015
 לידה:  2 במאי 1980 (בן 44)
 מוקד פעילות:  תל אביב, ישראל
 תקופת הפעילות:  מ-2007
 סוגה:  רוק, זמר עברי
 סוג קול:  בריטון
 שפה מועדפת:  עברית 
 כלי נגינה:  גיטרה, פסנתר
 
כפיר אפשטיין (נולד ב-2 במאי 1980) הוא זמר, פזמונאי ומלחין ישראלי.
זינובי רוז'סטבנסקי

| --- | --- |
תת-אדמירל זינובי רוז'סטבנסקי
תת-אדמירל זינובי רוז'סטבנסקי
 לידה:  11 בנובמבר 1848 סנקט פטרבורג, האימפריה הרוסית 
 פטירה:  14 בינואר 1909 (בגיל 60) סנקט פטרבורג, האימפריה הרוסית 
 מקום קבורה:  בית העלמין טיחווין 
 מדינה:  האימפריה הרוסית 
 השכלה:  בית הספר לקציני צי 
 השתייכות:  הצי הרוסי הקיסרי הצי הרוסי הקיסרי
 תקופת הפעילות:  1864–1906 (כ־42 שנים)
 דרגה:  תת-אדמירל
 תפקידים בשירות
 נספח צבאי ימי בלונדון, שליש אישי של הצאר ניקולאי השני, מפקד כוח אדם ראשי של הצי, מפקד צי האוקיינוס השקט של רוסיה
 פעולות ומבצעים
 המלחמה העות'מאנית-רוסית (1877–1878), קרב צושימה
 עיטורים
 מסדר סנטה אנה, דרגה 2  עיטור ולדימיר הקדוש, דרגה 4  מסדר סטניסלב הקדוש, דרגה 3  עיטור  ולדימיר הקדוש, דרגה 3  מסדר סטניסלב הקדוש, דרגה 2  אות המסדר אנה הקדושה, דרגה 3  מסדר סטניסלב הקדוש, דרגה 1  דרגה רביעית במסדר גאורגיוס הקדוש 
 
זינובי פטרוביץ' רוז'סטבנסקי  (ברוסית: Зиновий Петрович Рожественский;‏ 11 בנובמבר 1848 - 14 בינואר 1909) היה תת-אדמירל בצי הרוסי הקיסרי. פיקד על השייטת השנייה של צי האוקיינוס השקט במלחמת רוסיה–יפן שהושמדה בקרב צושימה.
נעוריו ותחילת הקריירה

נולד במשפחתו של רופא צבאי ובשנת 1864 התקבל לבית הספר לצוערי חיל הים שאותו סיים בשנת 1868. בשנת 1873 סיים את לימודיו באקדמיה הצבאית לארטילריה ע"ש מיכאיל רומנוב.
במהלך המלחמה העות'מאנית-רוסית (1877–1878) שירת כקצין על ספינת טורפדו והשתתף במתקפה לא מוצלחת על אניית מלחמה טורקית בקרב סולין. מאוחר יותר באותה מלחמה לקח פיקוד על ספינת הקיטור "וסטה" והתנגש בגבורה באונייה טורקית גדולה. לאחר המלחמה הוא הודה כי מפקדו דיווח דיווחים שקריים אולם זה לא פגע בקריירה שלו.
הוא נשלח לארגן מחדש את ענף התותחנות של הצי הבולגרי ושירת בו בין 1883 ל-1885. לאחר מכן חזר לצי הבלטי ושירת בתור קצין במספר ספינות. ב-1891 נשלח ללונדון כנספח צבאי ימי ונותר בה עד 1893. לאחר חזרתו לרוסיה מונה למפקד הסיירת "ולדימיר מונומך" בשנת 1894. לאחר מכן מונה למפקד אוניית המלחמה המשוריינת פרבנץ. ב-1885 הוא שירת בצי האוקיינוס השקט של רוסיה כמפקד האימונים של חטיבת התותחנות של הצי הבלטי.
מלחמת רוסיה–יפן

רוז'סטבנסקי תפקד היטב בתצוגת התותחנות הימית שנערכה לכבוד שליט גרמניה וילהלם השני ב-1902, ולאחר מכן עלייתו הייתה מטאורית. מספר חודשים מאוחר יותר הוא מונה לשליש אישי של הצאר ניקולאי השני, וקודם לתפקיד אדמירל משנה. בשנת 1903 הוא מונה על ידי הצאר למפקד כוח אדם ראשי של הצי, הדרגה שלישית בחשיבותה בצי. הוא שירת בתפקיד זה עד 1904. ב-1904 הוא מונה במקביל למפקד צי האוקיינוס השקט והתפנה להיערך למשימה הגדולה. באוקטובר, לאחר דחיות רבות, הוא הפליג עם ספינותיו לאסיה כשהוא על סיפון אוניית הדגל קניאז סובורוב.
במהלך מסע הצי הבלטי הבין רוז'סטבנסקי עד כמה לקוי היה האימון של אנשי הצוות באוניותיו. אימון חסר ומצב קשה של האוניות גרם לו לתסכול רב. בשל סיבות לוגיסטיות כמו הצורך באספקת פחם קבועה למנועים ומחסור בתחמושת, הוא לא עשה דבר כדי לשפר את המצב אולם לא היה ביכולתו לעשות דבר כדי לשנות מצב זה.
חוסר היעילות והמקצועיות של השייטת באו לידי ביטוי פרק זמן קצר לאחר תחילת המסע, כאשר ספינותיו פתחו באש על ספינות מכמורת בריטיות בתקרית שקיבלה את השם "תקרית דוגר בנק". הוא האמין מלכתחילה כי מסעו נדון לכישלון והתנגד נחרצות ליציאת השייטת נוספת מהים הבלטי לאוקיינוס השקט. הוא ניסה בכל כוחו במהלך ההפלגה להימנע מלחבור לשייטת הזו בכך שעזב את מדגסקר ללא עדכון האדמירליות בנוגע למסלולו המיועד.
ישנן הערכות שונות בנוגע להתנהגותו במהלך המסע, אולם ברור כי מרירותו והפסימיות שלו התגברו במהלך ההפלגה. בשעה שהשייטת שלו הגיעה לאזור אסיה, בהיותו יהיר ומרוחק, הוא לא בטח באיש מלבד אולי במפקד כוח האדם שלו, קפטן קלפייר דה קולון. כלפי שאר הקצינים הוא שמר מרחק ולא ניסה לשתף אותם בתוכניות הקרב שלו, במיוחד לא עם אדמירל משנה ניקולאי נבוגטוב, מפקד השייטת הפסיפית השלישית.
במהלך קרב צושימה נפצע רוז'סטבנסקי בראשו באורח קשה במהלך ירי פגזים לעבר אונייתו על ידי כמה אוניות מלחמה יפניות, ונתפס למחרת בבוקר חסר הכרה על ידי היפנים. הוא התאושש בבית חולים יפני שם ביקר אותו אדמירל היהאצ'ירו טוגו. לאחר המלחמה חזר רוז'סטבנסקי לסנקט פטרבורג ברכבת הטרנס-סיבירית, ופרש לגמלאות במאי 1906 בעקבות ההחלטה להעמיד אותו למשפט על כניעתו שנה קודם לכן. במשפט הוא הואשם בכל האחריות לתוצאות המלחמה אולם יצא זכאי עקב העובדה שהיה חסר הכרה בעת שנתפס בשבי. הוא שוב היה אדם חופשי אולם לאחר פחות מ-3 שנים הוא חלה ומת.
לקריאה נוספת

Historical ditionary of the Russo-Japanese War. Rotem Kowner/ The Scarcrow Press Inc
Famous Sea Batteles. David Howarth. Little'Brown ana Company/ Boston 1981
בושם

בשמים
בושם הוא שם כולל לכל נוזל, קרם או שמן אתרי, המפיץ ריח נעים. בושם מופק ממקור טבעי כלשהו (צמחים) או מיוצר באופן סינתטי לחלוטין.
בושם נחשב למוצר יוקרתי ואופנתי מאז ומתמיד. כיום מתומצתים הבשמים בתעשייה לכדי נוזל, המוזלף על העור כחלק מתהליך התקשטות. במתכונת של גז הוא נקרא בדרך כלל דאודורנט, אותו ניתן להתיז גם בחלל פתוח או על בגדים, שטיחים ווילונות, ובעיקר כמשקל נגד לריחות לא נעימים.
היסטוריה

ההיסטוריה של הבשמים עתיקה כדברי ימי האדם: בקברו של תות ענח' אמון נמצאו כלים שהכילו עקבות של משחות מבושמות. גם בתנ"ך מוזכרים בשמים למיניהם, ובספר שמות יש הוראות ייצור של בושם, המכונה "שמן משחת קודש".
סוגי הבשמים הקדמונים הופקו בעיקר מחלקים שונים של צמחים המכילים שמן אתרי בעל ריח רצוי. אלו מצויים בפרחים כגון יסמין, ורדים, ופרחי הדר; בעליהם של גרניום, ברוש ומנתה; בקליפות עצים, כמו קינמון ואקליפטוס; בעצה של הארז; בפירות כגון מיני ההדר; ובזרעים, למשל של שקדים, כמון, ואגוז מוסקט.
הקדמונים השתמשו בבשמים שהופקו משרף עצים להרחקת יתושים, פרעושים ושאר מיני חרקים. בשמים אחרים הופקו מצוף ומפרחים. בושם סייע לאנשים לעבוד את האלים, להתרפא, ואף כהכנה למוות.
ייצור בשמים, בעיקר כקטורת, החל במסופוטמיה ובמצרים. לאחר מכן יוצרו בשמים על ידי הפרסים, הרומאים, תושבי עמק האינדוס וארצות נוספות במזרח אסיה. המצרים הקדמונים השתמשו בבשמים ובמשחות ריחניות דומיננטיות מטעמי דת ומרחו בהם את מתיהם כדי שהגעתם לעולם הבא תתקבל בברכה. בתנ"ך מוזכרים בשמים שהופקו ממור ומלבונה.
במחקר ב-2023 נמצא הרכב כימי של בושם רומי בריח פצ'ולי בתכולת כדים קדומים מהעיירה קרמונה, באנדלוסיה שבספרד.
בעין גדי התגלתה בחפירות ארכאולוגיות מעבדת בשמים צמודה אל שרידי בית כנסת עתיק מהמאה ה-6 לספירה. ריחות מוכרים יותר נוצרו בתקופה הרומית וכונו לראשונה פרפיום.
הערבים בימי הביניים היו הראשונים בייצור "מי ורדים". הם עשו זאת באמצעות זיקוק ואיסוף של אדים שהתקבלו במהלך הבישול של ורדים במים. בשמים ערביים נתחבבו על נוסעי הצלב, והם הביאו חידוש זה לארצות אירופה, בדרכם חזרה מארץ הקודש. עד היום מייצרים כמויות גדולות של תמצית מי ורדים, בעיקר באזורים שהיו פעם תחת שלטון המוסלמים. כגון בולגריה, טורקיה ומרוקו.
בעבר ייחסו למיני הבושם חשיבות רבה מאוד, בעיקר משום שהרחצה לא הייתה דבר שבשגרה, והיה צורך לחפות על ריחות גוף בלתי נעימים.
במאה ה-17 השתמשו בבשמים להרחקת ריחות לא נעימים בבתים. גברים ונשים נהגו להסתיר בשיפולי בגדיהם שקיות קטנות מבושמות והרופאים בתקופה זאת טענו שהבשמים מרחיקים מחלות מבני אדם.
מלכי צרפת במאה ה-18 נחשבו לצרכני בשמים באופן לא מבוקר. על המלכה מארי אנטואנט סופר שאי אפשר היה להתקרב לחדריה מבלי שתיעצר הנשימה מהריח הכבד.
אולם במרוצת השנים מנהג הרחצה הלך ונעשה נפוץ, ואט אט ירדה קרנם של הבשמים החריפים, עד שלפני כ-150 שנה כמעט חדלו גברים להשתמש בבושם, להוציא מי גילוח ותכשירים נגד זיעה.
מאז תחילת המאה ה-20, התפתחה הכימיה עד כדי כך, שכיום ניתן לייצר באופן מלאכותי כמעט כל ריח רצוי, לחקות ריחות של חומרים טבעיים, ואף לייצר תרכובות בעלות ריחות, שלא היו ידועים עד כה לאדם. כל זאת בעיקר מחומרי גלם מצויים, כגון מוצרי לוואי של תעשיית הפחם והנפט.
תעשיית הבשמים העולמית

בשנת 2017 הוערך שווי השוק של תעשיית הבשמים העולמית בכ-40 מיליארד דולר.
אמריקה הצפונית היא הצרכנית הגדולה בעולם של מוצרי בישום.
כ-49% מהבשמים המיוצרים בעולם מיועדים להשתלב במוצרי ניקיון ובתכשירים לשימוש ביתי, כ-46% מהבשמים משמשים בתמרוקים, וה-5% הנותרים מיועדים לשימושים אחרים.
בכל שנה, מתווספים כ-400 בשמים חדשים לשווקים ברחבי העולם. בתוך שלוש שנים ישרדו רק 40 בשמים מהם.
יצרנית מוצרי הבישום והקוסמטיקה הגדולה בעולם היא פרוקטר אנד גמבל (נכון לשנת 2013).
תעשיית הבשמים העולמית > חלוקת מוצרי בישום לפי יעד השימוש הסופי (2014)

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
מיון תמרוקי בשמים על-פי ריכוז חומרי הריח

הבשמים המודרניים משווקים בתכשירים שבהן חומרי הריח מומסים בתוך ממס נדיף. ממס זה, עשוי להיות מימי או אורגני (כוהל לדוגמה) או שילוב של ממסים שונים. תפקיד הממס הוא לאפשר התזה נוחה של הבושם לקבלת תרסיס.
את תכשירי הבושם נהוג למיין, אם כן, על פי הריכוז הסופי של חומרי הריח בהן:
פרפיום - מכיל 100 אחוז תמציות בושם טהורות המכוהלות ב-96 אחוז אלכוהול, מה שמעניק לבושם ריכוז סופי של 20–40 אחוז.
או דה פרפיום - מכונה לפעמים גם פרפיום דה טואלט. מכיל 100 אחוז תמציות בושם המכוהלות ב-86 אחוז אלכוהול, מה שמעניק לבושם ריכוז סופי של 10–20 אחוז.
או דה טואלט - מכיל 100 אחוז תמציות בושם טהורות, המכוהלות ב-80 אחוז אלכוהול, מה שמעניק לבושם ריכוז סופי של 5–10 אחוז.
או דה קולון - מכיל 100 אחוז תמציות המכוהלות ב-60 אחוז אלכוהול, מה שמעניק למי קולון ריכוז סופי של 2–3 אחוז.
בדרך כלל, ככל שחומרי הריח נמצאים בריכוז גבוה יותר, כך הם עשויים להישאר זמן ארוך יותר על עור הגוף.
בדומה לפירמידה בושם מורכב משלוש שכבות: תווים עליונים, תווים מרכזיים ותווים בסיסיים.
התווים העליונים, המכונים גם תווי ראש, מתנדפים תוך 20 דקות מרגע ההתזה, בדרך כלל ריחות קלילים המופקים מפרי הדר.
התווים המרכזיים, המכונים לב הבושם, מתפתחים עם הזמן והם יאפיינו, יגדירו את משפחת הבושם, עמידים במשך שעתיים עד ארבע שעות.
התווים הבסיסיים, המכונים נשמת הבושם, העשירים העמידים ביותר ומעניקים לבושם את העומק. בדרך כלל מתבלינים, פטריות, טחב ועוד. עמידים לאורך שעות.
ייצור בשמים

חלק גדול ממוצרי הבישום המודרניים מיוצרים בשיטות שאינן שונות בהרבה מאלו ששימשו בעת העתיקה. הן מבוססות על תהליכי מיצוי כימיים של חומרי ריח ממקורות טבעיים כגון: פרחים, פירות, שמנים ובלוטות (למשל איילי מושק). את חומרי הריח שמוצו, מוהלים בממס נדיף, ומשווקים במארז מתאים (בדרך כלל בקבוקי זכוכית).
עם זאת, בימינו מקובל ונפוץ השימוש בבשמים שיוצרו באופן סינתטי (או חצי סנטתי) בתעשייה הכימית, שהוא, לרוב, זול יותר, ומאפשר ייצור בכמויות עצומות. הייצור של חומרי ריח סינתטיים, התפתח, בעיקר, מראשית המאה ה-19, ונזקף בעיקר להתפתחות מדע הכימיה האורגנית. מרבית חומרי הריח הסינתטיים המשווקים כיום, הם למעשה חומרי ריח טבעיים שיוצרו באופן תעשייתי, בתהליכי סינתזה אורגנית, וזהים לחלוטין, מבחינה כימית, לחומרי הטבע שלהן, כך שהשפעתן הביולוגית זהה.
רוב חומרי הגלם המשמשים את הייצור של חומרי הריח הסינתטיים, הם תרכובות אורגניות המתקבלות מהתעשייה הפטרוכימית.
מבין חומרי הריח הנעימים לאדם, ניתן למנות את התרכובות האורגניות ממשפחת האסטרים, תרכובות בהן אטום פחמן קשור בקשר כפול לאטום חמצן, ובקשר יחיד לאטום חמצן אחר.
בתעשייה הכימית הן מיוצרות, בדרך כלל, מתגובה בין כוהל לחומצה קרבוקסילית או לנגזרת של חומצה קרבוקסילית.
מיני בושם הנמכרים כיום, הם לרוב תערובות מתוחכמות מאוד של שמני פרחים וצמחים, בתוספת חומרים מן החי וחומרים כימיים סינתטיים.
| שם התרכובת | ניחוח | מקור טבעי | מבנה החומר | משפחה כימית |
| --- | --- | --- | --- | --- |
| מתיל בוטאנואט | ריח פירות של אננס ותפוח | אננס |  | אסטר |
| אתיל אצטט | ריח מתוק של יין | מיץ ענבים שעבר תסיסה |  | אסטר |
| איזואמיל אצטט | ריח פירות של אגס ובננה | בננה |  | אסטר |
| פנתיל פנטנואט | ריח תפוח | תפוח |  | אסטר |
| בנזיל אצטט | ריח של תות שדה | תות שדה |  | אסטר |
| סינאמאלדהיד | ריח קינמון | קינמון |  | אלדהיד |
| ונילין | ריח וניל | וניל |  | אלדהיד, אתר, כוהל |
הללו עשויות להתקבל כחלק מתהליכי מיצוי כימיים ממקורות טבעיים (מיצוי של קינמון, ווניל לדוגמה) או להתקבל ישירות כתוצרים מתהליכי ייצור סינתטיים אורגנים תעשייתיים.
קבוצות בשמים

כאשר בַּשָּׂם (בשפה המקצועית: “Nose” – אף), מפיק בושם חדש, הוא משתמש בקבוצות ובתת־הקבוצות הבאות על פי טעמו:
| שם הקבוצה | תת-קבוצה | אופי | חומרי גלם |
| --- | --- | --- | --- |
| ‏Aldehydic | ‏Aldehydic | ריחות "תואמים" לטבע - חיקוי מושלם | ברובו מתמציות סינתטיות בשילוב עם תמציות טבעיות |
| ‏Aldehydic | ‏Fruity | ריח פירות | לא ניתן להפיק ריח מפרי, הפקה סינתטית |
| ‏Chypre | ‏Green | ריחות של עלים ירוקים | גלבנין, עלי סיגליות וזרעי לנטסיק |
| ‏Chypre | ‏Moss | ריח טחב | דומיננטי בקבוצת ה"שיפרה" - אזוביון, עץ אלון מיוגוסלביה ומרוק |
| ‏Chypre | ‏Resinous Balsamic | שרף המופק מעצים, נותן לבושם חום ועומק | וניל, אקליפטוס, לפטיניום וקטורת |
| ‏Chypre | ‏Woody | ריחות יער, עצים ושורשי עצים | פצ'ולי, ארז, טיבר וסנדלווד |
| ‏Floral | ‏Green Floral | ריח פריחת האביב | נרקיס ושקדיה |
| ‏Floral | ‏Powdery Floral | ריחות פרחים דומיננטיים המוסווים על ידי אבקה שמקורה באורז כמו אבקן | מימוזה, סיגליות, נרקיס ואיריס |
| ‏Floral | ‏White Floral | פרחים אקזוטיים (הפרחים הלבנים ידועים בריחם החזק) | יסמין מהרי ההימליה, יילנג-יילנג, נרולי, גרדיניה ופרזיות |
| ‏Fresh | ‏Aqua/Odeon | הריחות ה"ימיים" הופקו בשנת 1990 | מעניקים רעננות וארומה מיוחדת של ריח האוויר הלח בחוף הים |
| ‏Fresh | ‏Hesperidins | ריחות לימוניים | לימון, מנדרינה, תפוז, אשכולית ותפוז ברגמוט |
| ‏Oriental | ‏Animal | ריחות חייתיים, ריח עורות | ענבר, מושק, סיואט וקסטוריום |
| ‏Oriental | ‏Aromatic | ריחות דומיננטיים, ארומטיים | לבנדר, גרניום, בזיליקום, מנטה ואניס |
| ‏Spicy | ‏Fresh Spicy | ריחות תבלינים המפיצים "קור" ו"חום" ביחד | קרדמון, ג'ינג'ר, קוריאנדה וקארי |
| ‏Spicy | ‏Hot Spicy | תבלינים "חמים" | פלפל שחור, קינמון, ציפורן והל |
| ‏Tabasco | ‏Tabasco | בסיס לבשמים גבריים (ריח גברי עז) | ערבוב הטבק מתקשר לריחות צמח השרך, לבנדר ועצים |
הבושם בהלכה > ברכות הריח על מיני הבשמים

השימוש בבושם מוזכר בספרות חז"ל בהקשרים שונים. חז"ל תיקנו את ברכות הנהנין על ריחות טובים, ובכלל זה על כל מיני בשמים.
הרמב"ם בספרו "משנה תורה" מסכם את ההלכות אודות הבשמים שעליהן, אין לברך:
"שְׁלוֹשָׁה מִינֵי רֵיחַ טוֹב, אֵין מְבָרְכִין עֲלֵיהֶן; וְאֵלּוּ הֶן--רֵיחַ טוֹב שֶׁאָסוּר לְהָרִיחַ בּוֹ, וְרֵיחַ טוֹב הֶעָשׂוּי לְהַעְבִיר רֵיחַ רָע, וְרֵיחַ טוֹב שֶׁלֹּא נַעֲשָׂה לְהָרִיחַ בְּעַצְמוֹ שֶׁלְּרֵיחַ זֶה.
כֵּיצַד:  בְּשָׂמִים שֶׁלַּעֲבוֹדָה זָרָה, וּבְשָׂמִים שֶׁעַל עֶרְוָה מִן הָעֲרָיוֹת--אֵין מְבָרְכִין עֲלֵיהֶן, לְפִי שֶׁאָסוּר לְהָרִיחַ בָּהֶן.  בְּשָׂמִים שֶׁלַּמֵּתִים, וּבְשָׂמִים שֶׁלְּבֵית הַכִּסֵּא, וְשֶׁמֶן הֶעָשׂוּי לְהַעְבִיר אֶת הַזֻּהְמָה--אֵין מְבָרְכִין עֲלֵיהֶן, לְפִי שֶׁנַּעֲשׂוּ לְהַעְבִיר רֵיחַ רָע.  מֻגְמָר שֶׁמְּגַמְּרִין בּוֹ אֶת הַכֵּלִים וְאֶת הַבְּגָדִים--אֵין מְבָרְכִין עָלָיו, לְפִי שֶׁלֹּא נַעֲשָׂה לְהָרִיחַ בְּעַצְמוֹ שֶׁלַּמֻּגְמָר.  וְכֵן הַמֵּרִיחַ בִּבְגָדִים הַמְּגֻמָּרִין, אֵינוּ מְבָרֵךְ, לְפִי שְׁאֵין שָׁם עִיקַר בֹּשֶׂם, אֵלָא רֵיחַ בְּלֹא עִיקָר."
המונח "מוגמר" מתייחס למנהג שרווח בימי התלמוד לפיו נהגו לברך על מיני בשמים בסיום הסעודה. את הבשמים הניחו על גחלים בוערות, והללו גרמו להפצת הריחות הטובים. הגחלים והבשמים שעליהן נקראו יחד בשם "מוגמר". זהו מקורו של הביטוי "לברך על המוגמר", שנמצא בשימוש גם בעברית המודרנית.
הבושם בהלכה > ברכת הבשמים בהבדלה

השימוש בבשמים הוא חלק מטקס ההבדלה שנערך במוצאי השבת, בו מברכים את ברכת הנהנין על מיני בשמים.